Diari Oficial de la Generalitat Valenciana


Sumari del DOGV 9543, del 28-02-2023 (2023/2022)

RESOLUCIÓ de 23 de febrer de 2023, de la Conselleria d'Educació, Cultura i Esport, per la qual es modifica la denominació específica del CEIP Virgen Pobre, amb codi de centre 45986300, de Xaló, que passa a denominar-se CEIP Serra de Bèrnia.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/2022


Data del document
:   23-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 23 de febrer de 2023, de la Conselleria d'Educació, Cultura i Esport, per la qual es modifica la denominació específica del CEIP Virgen Pobre, amb codi de centre 63694903, de Xaló, que passa a denominar-se CEIP Serra de Bèrnia. [2023/2022]  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
El Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, al seu article 5 estableix que la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal, o, en defecte d'aquest, de l'ajuntament on estiga radicat. Així mateix, la conselleria competent en matèria d'educació podrà modificar, d'ofici, la denominació del centre quan concórreguen raons legals, d'interés general o circumstàncies justificatives.  
  
El Consell Escolar del CEIP Virgen Pobre, de Xaló, en sessió celebrada el 14 de juliol de 2022, va aprovar iniciar el procediment del canvi de denominació del centre. En sessions posteriors, celebrades el 28 de novembre de 2022 i el 24 de gener de 2023, va acordar que en la tria del nom havien d'estar representats els diferents sectors de la comunitat educativa i de la localitat i es va establir el procediment participatiu amb diferents tipus de formulari. Finalitzat el procés participatiu, el Consell Escolar del dia 13 de febrer de 2023, en vista de les propostes arreplegades, va acordar la denominació següent del centre educatiu: Serra de Bèrnia.  
L'Ajuntament de Xaló va estimar favorablement el canvi de denominació i va enviar la proposta a la Conselleria d'Educació, Cultura i Esport.  
La proposta de canvi de denominació també compta amb l'informe favorable de la Inspecció d'Educació de la Direcció Territorial d'Educació, Cultura i Esport d'Alacant, de data 22 de febrer de 2023.  
  
En el Registre de Centres Docents de la Comunitat Valenciana no figura inscrit cap altre centre en la localitat de Xaló amb la denominació proposada.  
Vista la proposta del director general de Centres Docents i de conformitat amb aquesta i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 79 del Decret 105/2020, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
  
  
Primer  
Autoritzar la modificació de la denominació específica del CEIP Virgen Pobre, amb codi de centre 16449094, de Xaló, que passa a denominar-se CEIP Serra de Bèrnia.  
  
Segon  
Aquest canvi de denominació s'inscriurà en el Registre de centres docents de la Comunitat Valenciana i es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs de reposició en el termini d'un mes a partir de l'endemà de la publicació en el Diari Oficial de la Generalitat Valenciana davant el mateix òrgan que va dictar la resolució, de conformitat amb el que es disposa en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 23 de febrer de 2023.- La consellera d'Educació, Cultura i Esport (p. d. Resolució de 13 d'abril de 2022. DOGV de 29.04.2022), el secretari autonòmic d'Educació i Formació Professional: Miguel Soler Gracia.